Publication: Magyar Közlöny
Issue: MK-2002-97 (Year: 2002, Number: 97)
Era: 1990-2004
Section: a 159/2002. (VII. 11.) Korm. rendelethez
Paragraph Index: 187

1. A képzési cél Okleveles folyamatszabályozó mérnökök képzése, akik — az 1. számú melléklet 1. pontjára is tekintettel — a mérnöki tudomány legkorszerûbb eszközrendszerét és alapelveit, folyamat- és mûvelettani, eljárás- és berendezéstechnikai tudásukat, valamint átfogó természettudományos és szakirányú feldolgozás-technológiai ismereteiket alkalmazva, képesek a különbözõ eredetû nyersanyagok feldolgozására vagy átalakítására. Ismerik a folyamatok, mûveletek, eljárások, berendezések, összetett technológiai rendszerek, valamint azok mûködtetéséhez szükséges mûszaki feltételrendszerek tervezésének és megvalósításának feladatait. Képesek azok hatékony és gazdaságos mûködtetésére, irányítására, optimálására, kutatására és fejlesztésére, a kapcsolatos komplex projektek végrehajtására, a feladatokban történõ szakértõi közremûködésre és szaktanácsadásra. Multidiszciplináris képzésük és átfogó tudásuk révén alkotó módon alkalmazzák az alapanyagok minõsége, azok elõállítási körülményei, feldolgozási módszerei és mûszaki jellemzõi, valamint a termékek minõsége közötti egzakt összefüggéseket, a minõségbiztosítási, energetikai, környezetvédelmi, hulladékhasznosítási és ökonómiai ismereteket.

Source: https://magyarkozlony.hu/hivatalos-lapok/26c6ee51d4f3fbfc9ac0b1e29bd017ab2be9ef5c/dokumentumok/a6a01da0bff329ccac2b18ccb3cc9cc6c84144c8/letoltes